CELEX: 31992D0160
Language: el
Date: 1992-03-05 00:00:00
Title: 92/160/ΕΟΚ: Απόφαση της Επιτροπής της 5ης Μαρτίου 1992 για την περιφερειοποίηση ορισμένων τρίτων χωρών όσον αφορά τις εισαγωγές ιπποειδών

Avis juridique important

|

31992D0160

92/160/ΕΟΚ: Απόφαση της Επιτροπής της 5ης Μαρτίου 1992 για την περιφερειοποίηση ορισμένων τρίτων χωρών όσον αφορά τις εισαγωγές ιπποειδών  

Επίσημη Εφημερίδα αριθ. L 071 της 18/03/1992 σ. 0027 - 0028 Φινλανδική ειδική έκδοση: Κεφάλαιο 3 τόμος 41 σ. 0106  Σουηδική ειδική έκδοση: Κεφάλαιο 3 τόμος 41 σ. 0106 

ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Μαρτίου 1992  για την περιφερειοποίηση ορισμένων τρίτων χωρών όσον αφορά τις εισαγωγές ιπποειδών  (92/160/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές των ιπποειδών προελεύσεως τρίτων χωρών (1), όπως τροποποιήθηκε από την οδηγία 91/496/ΕΟΚ (2),  και ιδίως το άρθρο 13 παράγραφος 2,  Εκτιμώντας:  ότι με την απόφαση 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 92/14/ΕΟΚ της Επιτροπής (4), καταρτίστηκε ο πίνακας των τρίτων χωρών από τις οποίες τα κράτη μέλη επιτρέπουν τις εισαγωγές ζωντανών βοοειδών, χοιροειδών και  ιπποειδών, νωπών κρεάτων και προϊόντων με βάση το κρέας-  ότι πρέπει να ληφθεί υπόψη η υγειονομική κατάσταση των τρίτων χωρών από τις οποίες τα κράτη μέλη επιτρέπουν τις εισαγωγές ιπποειδών-  ότι πρέπει, συνεπώς, οι εν λόγω εισαγωγές από ορισμένες τρίτες χώρες να επιτρέπονται από τα κράτη μέλη από ένα ή περισσότερα μέρη του εδάφους τους-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα κράτη μέλη επιτρέπουν τις εισαγωγές από τα μέρη και τις περιοχές των τρίτων χωρών που εμφαίνονται στο παράρτημα της παρούσας απόφασης.  Άρθρο 2  Η απόφαση 79/542/ΕΟΚ τροποποιείται ως εξής:  1. Οι χώρες που εμφαίνονται στο παράρτημα της παρούσας απόφασης διαγράφονται από το άρθρο 1 παράγραφος 3 στοιχείο γ).  2. Η υποσημείωση (1) που εμφαίνεται στην ειδική στήλη ιπποειδή διαγράφεται για τις χώρες που εμφαίνονται στο παράρτημα της παρούσας απόφασης.  Άρθρο 3  Η παρούσα απόφαση απευθύνεται στα κράτη μέλη. Βρυξέλλες, 5 Μαρτίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 224 της 18. 8. 1990, σ. 42. (2) ΕΕ αριθ. L 268 της 24. 9. 1991, σ. 56. (3) ΕΕ αριθ. L 146 της 14. 6. 1979, σ. 15. (4) ΕΕ αριθ. L 8 της 14. 1. 1992, σ. 12.    ΠΑΡΑΡΤΗΜΑ  Μέρη των τρίτων χωρών από τις οποίες τα κράτη μέλη επιτρέπουν την εισαγωγή ιπποειδών (σε εφαρμογή του άρθρου 13 παράγραφος 2 της οδηγίας 97/426/ΕΟΚ)  Βραζιλία  Τα κράτη: Rio Grande do Sul, Santa Catarina, Parana, Sao Paulo, Mato Grosso do Sul, Goias, Minas Gerais, Rio de Janeiro, Espirito Santo, Baia, Rondonia, Mato Grosso, Tocantins, Piaui, Sergipe, Alagoas, Pernambuco, Paraiba, Rio Grande do Norte, Ceara και  Maranhao.  Κόστα Ρίκα (1)  Ευρύτερη περιοχή του San Jose  Κολομβία (1)  Ευρύτερη περιοχή της Μπογκοτά  Αίγυπτος (2)  Ευρύτερη περιοχή του Καΐρου  Ισημερινός (1)  Ευρύτερη περιοχή του Quito  Περού (1)  Ευρύτερη περιοχή της Λίμα  Τουρκία (2)  Οι επαρχίες της Ankara, Edirne, Istambul, Izmir, Kirkiareli και Tekirdag  Βενεζουέλα (1)  Ευρύτερη περιοχή του Καράκας.   (1) Επιτρέπεται μόνον η επανεισαγωγή στην Κοινότητα μετά από προσωρινή εξαγωγή αλόγων που έχουν καταχωρηθεί στην περιοχή αυτή. (2) Επιτρέπονται μόνον η προσωρινή εισαγωγή αλόγων που έχουν καταχωρηθεί και η επανεισαγωγή στην Κοινότητα μετά από  προσωρινή εξαγωγή αλόγων που έχουν καταχωρηθεί και τα οποία προέρχονται από την περιοχή αυτή.